Mäntyharjun kunta yhteistyössä paikallisten eläkeläisjärjestöjen, Setlementin ja Mikkelin Seudun Muisti Ry:n kanssa.
Viikolla 11 vietetään Ikiliikkujat-viikkoa, jonka pääviestinä on, että jokainen voi löytää itselleen sopivan tavan liikkua! Kunta järjestää yhteistyössä Ikiliikkujat -viikon päätapahtuman tiistaina 12.3. klo 12.30-15 Monitoimihalli Kisalassa. Klo 12.30-13.30 Monipuolisia liikuntamahdollisuuksia Mäntyareenalla/Aulassa - Boccia - Curling - Ilmapallo lentopallo - Pickleball - Virkistyksen tapaino- ja koordinaatiotuokio - Mikkelin Seudun Muisti Ry:n aivot haastava liikunnallinen tuokio klo 13.30-14 Maksuton välipalatuokio Aulassa klo 14-15 Mikkelin Seudun Muisti Ry: Toiminnallinen luento aiheena ”Miten liikunta vaikuttaa aivotoimintaan?” Lämpimästi tervetuloa! Mäntyharjussa on laaja-alaisesti vaihtoehtoja ikäihmisten viikoittaiseen liikunnalliseen toimintaan eri tahojen, kuten Mäntyharjun Eläkeläisjärjestöjen ja Setlementin järjestämänä. Viime syksyn uututena Kirjastosta on mahdollisuus lainata kuntosalikortti , jonka voit lainata viikoksi kirjastokortilla KuntoWerstaalle sekä Kuntokeidas Ikikuntoon. Kirjastolta voit lainata esimerkiksi myös käsipainot tai lumikengät. Kansalaisopistolla on useita jumppia kylillä, joihin on Ikiliikkuja-viikolla mahdollista tutustua ilmaiseksi. - Kuntojumppa Koirakivi ti 12.3. klo 9.30-10.15 (Koirakiven nuorisoseurantalo, Koirakiventie 524) - Kuntojumppa Mynttilä tiistaina 12.3. klo 18.30-19.15 (Tyllilä-Hovi, Tylliläntie 52) - Kuntojumppa Toivola keskiviikkona 13.3. klo 16-16.45 (Knaappila (ent. posti), Pertunmaantie 1345) - Kuntojumppa Enonvesi keskiviikkona 13.3. klo 18.30-19.15 (Enonveden kylätalo, Huljavantie 235 A) Joka viikkoinen, maksuton jumppatunti on Ulkojumppaa kaiken ikää, joka järjestetään keskiviikkoisin klo 09:15–09:45 Seurakuntakeskuksen pihalla. Lisäksi löydät upeat mahdollisuudet nauttia luonnosta esimerkiksi rantareitin äärellä. Kunnon kohotusta kotitöiden lomassa, lenkkeilyä auringonpaisteessa tai yhdessä liikkuen tovereiden kanssa? Tärkeintä on löytää liikunnan iloa omaan arkeen!
Viikolla 11 vietetään Ikiliikkujat-viikkoa, jonka pääviestinä on, että jokainen voi löytää itselleen sopivan tavan liikkua!